The Adventures of Ichabod and Mr. Toad

The Adventures of Ichabod and Mr. Toad inggih punika film animasi Amerika warsa 1949 sane kakaryanin olih Produksi Walt Disney lan kamedalang olih Gambar Radio RKO. Puniki kawangun antuk kalih paletan: sané kapertama kadasarin antuk novel anak alit warsa 1908 olih [[[The Wind in the Willows]] miwah kaceritayang olih Basil Rathbone, miwah sané kaping kalih kadasarin antuk satua bawak Washington Irving "The Legend of Sleepy Hollow" warsa 1820 sané kaceritayang olih Bing Krosby. Produksi punika kaawasi olih Ben Sharpsteen, lan kasutradarain olih Jack Kinney, Clyde Geronimi, miwah James Algar.The Adventures of Ichabod and Mr. Toad ngawit panglimbak ring warsa 1940 pinaka film fitur narasi tunggal madasar antuk The Wind in the Willows. Ri sampuné serangkaian panundaan produksi, proyek punika katebas dados pilem bawak miwah pamuputnyané kadadosang siki sareng The Legend of Sleepy Hollow (sane taler awalnyane kakandungin pinaka fitur lengkap) ring warsa 1947. Puniki pinaka sane kaping untat saking era film paket studio warsa 1940-an; ipun mawali ring film animasi sane jangkep ngawit saking Cinderella ring 1950.  Disney nenten pacang ngamedalang film paket sane lianan ngantos The Many Adventures of Winnie the Pooh (1977).The Adventures of Ichabod and Mr. Toad'' sampun kamedalang ring bioskop duk tanggal 5 Oktober 1949. Ngawit warsa 1955, kalih segmen film punika kapasahang, tur katelevisi pinaka pahan saking serial televisi Disneyland sane wenten. Ipun salanturnyane kapasar lan kaadol mapasahan ring video umah.